Fattah-1

Fatah-1 Wani makami mai linzami ne na Iran mai matsakaicin zango wanda dakarun kare juyin juya halin Musulunci suka ƙirƙira kuma aka kaddamar a watan Yunin 2023. Iran ta Bayyana cewa, iya karfinshi da saurinshi na taimaka mashi wajen kaucewa tsarin kariya na makamai masu linzami (missiles defense systems). A watan Nuwamban 2023, Iran ta fitar da wani sabon nau'in makami mai linzami mai suna Fattah-2.

An bayar da rahoton cewa makamin mai linzamin na da karfin da zai iya ɗaukar kan makamin ƙare dangi wannan yayi nuni da cewa Iran ta ci gaba da gudanar da shirinta na nukiliya.

 Ƙarin Bayani 

A cewar Iran, tana iya juyawa a ciki da wajen sararin samaniya, kuma tana da karfin ketare ko kaucewa tsarin kariyar makami mai linzami. 

 Tarihin Makamin  
Ranar 10 ga watan Nuwamba, 2022, yayin bikin cika shekaru 11 na mutuwar Hassan Tehrani Moghaddam, wanda aka fi sani da "Baban makami mai linzami na Iran", Iran ta sanar da cewa ta ƙera wani makami mai linzami na zamani wanda ta kira shi "major generational leap". Birgediya Janar Amir Ali Hajizadeh, kwamandan rundunar sojojin sama ta IRGC, ya ce makamin na da saurin gudu kuma yana iya juyawa ƙasa da sama da yanayin girgije. Ya ce "zai iya keta dukkan tsarin kariyar makami mai linzami" ya kuma kara da cewa ya yi imanin cewa za a ɗauki shekaru masu yawa kafin a samar da tsarin da zai iya dakile shi. An bayyana makamin a wani biki a ranar 6 ga Yuni 2023.

Watakila Iran ta yi amfani da makami mai linzami na Fattah-1 a harin da ta kai wa Isra'ila a ranar 1 ga Oktoba, 2024, a cewar wani bincike da jaridar New York Times ta yi. A cewar Dokta Jeffrey Lewis, masu bincike daga Cibiyar Nazarin Haɗin Kan Jama'a ta James Martin (CNS) sun gano tarkacen Fattah-1 daga hare-haren 1 ga Oktoba da kuma harin da Iran ta kai kan Isra'ila a watan Afrilun 2024. [ ana buƙatar madogara mai kyau   ]

 Manazarta